Lav et referat af nedenstående tekst:

Tekst:
Snart kan nordjyderne stifte bekendskab med en ny vært på TV2 Nord, når René Ryom fra juni indgår i værtskorpset. Mange har nok allerede set ham på skærmen som livereporter, hvor han rapporterer både til TV2 Nord og til TV2. René Ryom er uddannet fra Danmarks Medie- og Journalisthøjskole. Han har været tilknyttet TV2 Nord siden februar 2013, og har dækket funktioner som livereporter og planlægningsredaktør. - Jeg glæder mig til at prøve kræfter med værtstjansen, som er en af de klassiske journalistiske discipliner, der kræver enormt meget fokus, når udsendelserne kører. Modsat på almindelige optagelser har du i studiet ikke samme mulighed for at tage tingene om, hvis den ikke sidder lige i skabet, og jeg er sikker på, at det så giver et kick, når det forhåbentligt lykkes, siger René Ryom. Det er den erfarne studievært Morten Pedholt, som står for at gøre René Ryom klar til at gå i studiet. - Det sværeste ved at være studievært er at få det til at se let ud. Det handler om teknik og timing. Det er lidt ligesom at tage kørekort, siger Morten Pedholt. René Ryom har debut 6. juni.

Referat:
26-årige René Ryom bliver en del af værtskorpset på TV2 Nord.